เพลินพิชญา โกมลารชุน

เพลินพิชญา โกมลารชุน (เกิด 4 กรกฎาคม พ.ศ. 2543) ชื่อเล่น จูเน่ เป็นนักแสดงชาวไทย เคยเป็นสมาชิกรุ่นที่ 2 ของวงไอดอลบีเอ็นเคโฟร์ตีเอตและสมาชิกทีมบีทรีของวง

 ประวัติ 
เพลินพิชญาเกิดเมื่อวันที่ 4 กรกฎาคม พ.ศ. 2543 ในกรุงเทพมหานคร เป็นบุตรสาวคนที่สองในบรรดาบุตรสาว 3 คนของภรวรรณ อภิธนาคุณ ประธานเจ้าหน้าที่บริหารบริษัท ขนมแฟคตอรี่ (1999) จำกัด ส่วนสูง 175 เซนติเมตร  เพลินพิชญาพูดได้ 3 ภาษา ได้แก่ ไทย อังกฤษ และรัสเซีย ความสามารถทางภาษารัสเซียได้มาจากการเป็นนักเรียนแลกเปลี่ยนที่ประเทศรัสเซียผ่านโครงการของเอเอฟเอสเมื่อ พ.ศ. 2559

เพลินพิชญามีกระดูกสันหลังคด ทำให้เต้นได้ไม่เต็มที่เหมือนผู้อื่น

เพลินพิชญาสำเร็จการศึกษาระดับอนุบาลที่โรงเรียนอนุบาลมณีรัตน์ ระดับประถมศึกษาที่โรงเรียนมาแตร์เดอีวิทยาลัย ระดับมัธยมศึกษาที่โรงเรียนมัธยมปัญญารัตน์ ปัจจุบันศึกษาระดับอุดมศึกษาที่คณะสถาปัตยกรรมศาสตร์ จุฬาลงกรณ์มหาวิทยาลัย สาขาการออกแบบนิเทศศิลป์ หลักสูตรนานาชาติ และในฐานะนิสิตจุฬาลงกรณ์มหาวิทยาลัย เพลินพิชญาได้เป็นตัวแทนถือลูกฟุตบอลในพิธีเปิดงานฟุตบอลประเพณีจุฬาฯ-ธรรมศาสตร์ ครั้งที่ 73 เมื่อ พ.ศ. 2562

 การทำงาน 
เพลินพิชญาเข้าสู่วงการบันเทิงด้วยการประกวด Young Model Contest 2013 เพื่อคัดเลือกนางแบบเด็กของช่อง 7 แต่ไม่ผ่านเข้ารอบประวัติ จูเน่ เพลินพิชญา ทีวีพูล สืบค้นเมื่อ 2 มีนาคม 2564

ใน พ.ศ. 2561 เพลินพิชญาสมัครคัดเลือกจนได้เป็นสมาชิกรุ่นที่ 2 ของวงไอดอลบีเอ็นเคโฟร์ตีเอต เปิดตัวอย่างเป็นทางการในงาน BNK48 2nd Generation The Debut วันที่ 17 กรกฎาคม พ.ศ. 2561BNK48 เปิดตัวสมาชิกรุ่น 2 อย่างเป็นทางการ! พร้อมประกาศ 2 เพลงใหม่ของวง หลังจากนั้น ได้เป็นสมาชิกทีมบีทรีของวง ซึ่งจัดตั้งขึ้นเพื่อแสดงในโรงละครของวงที่เดอะมอลล์ บางกะปิสิ้นสุดการรอคอย! BNK48 ตั้งทีม NV "ตาหวาน" คว้ากัปตัน "ปัญ-เจนนิษฐ์" ยังอยู่ BIII

ใน พ.ศ. 2562 บีเอ็นเคโฟร์ตีเอตจัดการเลือกตั้งทั่วไปประจำซิงเกิลที่ 6 เพลินพิชญาได้อันดับที่ 31 จึงได้เป็นสมาชิกในเพลง "ก็เพราะว่าชอบเธอ" เพลงรองในซิงเกิล บีกินเนอร์ ต่อมาใน พ.ศ. 2563 บีเอ็นเคโฟร์ตีเอตจัดการเลือกตั้งทั่วไปประจำซิงเกิลที่ 9 เพลินพิชญาได้อันดับที่ 15 จึงได้เป็นเซ็มบัตสึเพลง "เฮฟวีโรเทชัน" เพลงหลักของซิงเกิลชื่อเดียวกันสรุปผลงานเลือกตั้ง BNK48 General Election เจน BNK48 คว้าอันดับ 1 เฌอปราง มิวสิก คว้าอันดับ 2 และ 3

เพลินพิชญาได้แสดงมิวสิกวิดีโอเพลง "อยากมีแฟนแล้ว" ของลิปตา และได้งานแสดงเป็นครั้งแรก คือ บทบาท "ตะวัน" ในละครชุดเรื่อง 365 วัน บ้านฉัน บ้านเธอ ต่อมาได้รับบท "ลิน" ในละครชุด ฉลาดเกมส์โกง

วันที่ 11 มิถุนายน พ.ศ. 2563 เพลินพิชญาประกาศจบการศึกษา (ลาออก) จากบีเอ็นเคโฟร์ตีเอต

 จุดยืนทางการเมือง 
เพลินพิชญาสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 คนบันเทิงแห่เคลื่อนไหว ต่อเหตุการณ์สลายการชุมนุมโดยใช้ความรุนแรง ขณะที่ก่อนหน้านี้ เพลินพิชญาได้แสดงการสนับสนุนสถาบันพระมหากษัตริย์จนถูกผู้สนับสนุนการชุมนุมบางส่วนตั้งคำถามและไม่เห็นด้วย ทวิตเตอร์เดือด! ประกาศแบนผลงาน จูเน่ เพราะโพสต์ภาพชัดเป็นสลิ่ม

 ผลงานเพลง 

 ร่วมกับศิลปินอื่น 
ปีชื่อเพลงศิลปินอื่นอ้างอิง2564"แปะหัวใจ"จินเจษฎ์ วรรธนะสิน (เจ้านาย)

 ผลงานการแสดง 
 ละครโทรทัศน์ 
+ปี เรื่อง บทบาทอ้างอิง2562365 วัน บ้านฉัน บ้านเธอฉัตรตะวัน ดวงศิริพัฒน์ (ตะวัน) 2563 ฉลาดเกมส์โกง เดอะซีรีส์รินลดา นิลเทพ (ลิน)2564อังคารคลุมโปง เดอะซีรีส์ "แอลดา วิวรรณกร (แอล)

 ภาพยนตร์ 
ปี เรื่องบทบาทอ้างอิง2563วันเทกจูเน่ (ตัวเอง)2565OMG! รักจังวะ..ผิดจังหวะจูน2567รักวนลูป LoveStuckวี

 มิวสิกวิดีโอ 

ปี เพลงศิลปินอ้างอิง2562"อยากมีแฟนแล้ว" ลิปตา 2563 "เดลิเวอรี"ลาบานูน 2564"กรีฑาแมน"ธนกฤต พานิชวิทย์ (ว่าน) 2565"ชอบตัวเองตอนอยู่กับเธอ"พุฒิพงศ์ อัสสรัตนกุล (บิวกิ้น) 2567"Chăm Hoa"MONO  2568”NO WAY”MEYOU2568“TILL THE END”NICKTHEREAL

 รางวัล 

ปีรางวัลสาขาผลงานที่เข้าชิงผลอ้างอิง 25632nd Asia Contents AwardsNewcomer Actress365 วัน บ้านฉัน บ้านเธอได้รับรางวัล 2564 คมชัดลึก อวอร์ด ครั้งที่ 17 นักแสดงนำหญิงยอดเยี่ยม ประเภทละครโทรทัศน์-ซีรีส์ ฉลาดเกมส์โกง เดอะซีรีส์  รางวัลนาฏราช ครั้งที่ 12 ทีมนักแสดงยอดเยี่ยม 365 วัน บ้านฉัน บ้านเธอ (ร่วมกับนักแสดงคนอื่น)   Siam Series Awards 2021นักแสดงหญิงยอดเยี่ยมฉลาดเกมส์โกง เดอะซีรีส์ได้รับรางวัล

 อ้างอิง 

หมวดหมู่:นักร้องหญิงชาวไทย
หมวดหมู่:สมาชิกของบีเอ็นเคโฟร์ตีเอต
หมวดหมู่:นักแสดงละครโทรทัศน์หญิงชาวไทย
หมวดหมู่:บุคคลจากโรงเรียนมาแตร์เดอีวิทยาลัย
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:นักแสดงภาพยนตร์หญิงชาวไทย
หมวดหมู่:พุทธศาสนิกชนชาวไทย
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564